Ashley Judd

Ashley Judd (alk. Ashley Tyler Ciminella; s. 19. huhtikuuta 1968 Granada Hills, Kalifornia, Yhdysvallat) on yhdysvaltalainen näyttelijä ja poliittinen aktivisti. 

 Lapsuus ja nuoruus 
Ashley Judd syntyi italialaistaustaisen Michael Ciminellan ja countrylaulaja Naomi Juddin perheeseen. Hänellä on äitinsä edellisestä suhteesta sisarpuoli, countrylaulaja Wynonna Judd. Äiti oli Ashleyn syntyessä työtön; hänestä tuli tunnettu laulaja vasta 1980-luvun alussa. Juddin vanhemmat erosivat vuonna 1972 ja seuraavana vuonna Ashley muutti sisarpuolensa ja äitinsä kanssa Kentuckyyn. 

Judd kävi kaikkiaan 13:a eri koulua ennen collegea, muun muassa Sayre Schoolia ja Franklin High Schoolia. Hän myös kokeili mallin uraa Japanissa. Collegessa Judd opiskeli pääaineenaan ranskan kieltä. Sen jälkeen hän lähti Hollywoodiin opiskelemaan näyttelemistä Robert Carnegien johdolla ja työskenteli tuona aikana The Ivy-ravintolassa saliemäntänä. Judd muutti myöhemmin takaisin Tennesseehen lähelle äitiään ja siskopuoltaan.

 Ura näyttelijänä 
Judd aloitti näyttelijäuransa vuonna 1991 esiintymällä kahden jakson verran televisiosarjassa Star Trek – uusi sukupolvi. Judd sai myös vierailevan näyttelijän roolin televisiosarjasta Rakkaat siskot, jossa hän näytteli vuosien 1991–1994 aikana. 

Judd teki elokuvadebyyttinsä vuonna 1992 elokuvassa Kuffs – konnaakin kovempi. Heti seuraavana vuonna hän sai pääosan elokuvassa Ruby in Paradise. Judd sai elokuvasta hyvät arvostelut. 1990-luvun loppuun mennessä Judd oli saanut maineen hyvänä näyttelijänä esiinnyttyään muun muassa elokuvissa Jäähyväiset tytöille , Kaksoismurha , Pimeä pakkomielle ja Twisted – hengenvaarallisia suhteita.

2000-luvulla Judd on esiintynyt muun muassa elokuvissa Teoria miehistä (2000), Frida (2002) sekä Jumalaiset JaJasiskot (2002).

Judd esiintyi myös tv-sarja Twin Peaksin kolmannella kaudella vuonna 2017.

Taru sormusten herrasta -elokuvat ohjanneen Peter Jacksonin mukaan Juddiltä jäi rooli saamatta, koska Miramax-studion johtajana toiminut tuottaja Harvey Weinstein levitti Juddista ikäviä huhuja.https://www.mtv.fi/viihde/elokuvat/artikkeli/peter-jacksonilta-raju-vaite-harvey-weinstein-vesitti-kahden-nayttelijan-roolit-taru-sormusten-herrasta-elokuvissa/6700878 

 Yksityiselämä 
Ashley Judd avioitui kilpa-autoilija Dario Franchittin kanssa 12. joulukuuta 2001. He erosivat vuonna 2013."At Home with Dario Franchitti"  9.5.2014

Judd on aktiivinen ihmisoikeuksien puolustaja ja on mukana YouthAIDS-toiminnassa. Hän on myös kiertänyt Afrikan maissa puhumassa AIDSin hoidosta ja ennaltaehkäisystä."Ashley Judd's Faces of Philantrophy profile page" Judd kuuluu baptistikirkkoon ja osallistuu aktiivisesti sen toimintaan.

 Filmografia 
Elokuvat Vuosi Suomenkielinen nimi Alkuperäinen nimi Rooli 1992  Kuffs – konnaakin kovempi  Kuffs  maalikaupan omistajan vaimo 1993  Ruby in Paradise  Ruby in Paradise  Ruby Lee Gissing 1995  Heat – ajojahti  Heat  Charlene Shiherlis Smoke  Smoke  Felicity Intohimon iltapäivä  The Passion of Darkly Noon  Callie 1996  On aika tappaa  A Time to Kill  Carla Brigance Tavallista vaarallisempi  Normal Life  Pam Anderson 1997  Jäähyväiset tytöille  Kiss the Girls  tri. Kate McTiernan Kohtalon kesä  The Locusts  Kitty 1998  Ystäväni Simon Birch  Simon Birch  Rebecca Wenteworth 1999  Kaksoismurha  Double Jeopardy  Elizabeth ”Libby” Parsons Pimeä pakkomielle  Eye of the Beholder  Joanna Eris 2000  Siellä missä sydän on  Where the Heart Is  Lexie Coop 2001  Teoria miehistä  Someone Like You  Jane Goodale 2002  Frida  Frida  Tina Modotti Jumalaiset JaJasiskot  Divine Secrets of the Ya-Ya Sisterhood  Vivi Abbott Walker nuorena Salattu rikos  High Crimes  Claire Kubik 2004  De-Lovely  De-Lovely  Linda Porter Twisted – hengenvaarallisia suhteita  Twisted  Jessica Shepard 2006  Come Early Morning  Come Early Morning  Lucy Fowler 2007  Bug  Bug  Agnes White 2009  Helen  Helen  Helen Leonard Rajattu maa  Crossing Over  Denise Frankel 2010  Hammaskeiju  Tooth Fairy  Carly Harris-Thompson 2011  Delfiinitarina  Dolphin Tale  Lorraine Nelson Flypaper  Flypaper  Kaitlin  2013  Olympos on valloitettu  Olympus Has Fallen  presidentin vaimo Margaret Asher 2014  Divergent – Outolintu  Divergent  Natalie Prior The Identical  The Identical  Louise Wade Dolphin Tale 2  Dolphin Tale 2  Lorraine Nelson Big Stone Gap  Big Stone Gap  Ave Maria Mulligan 2015  Outolintu-sarja: Kapinallinen  The Divergent Series: Insurgent  Natalie Prior 2016  Outolintu-sarja: Uskollinen  The Divergent Series: Allegiant  Natalie Prior Barry  Barry  Ann Dunham Good Kids  Good Kids  Gabby

Televisio Vuosi Suomenkielinen nimi Alkuperäinen nimi Rooli Huomioita 1991  Star Trek – uusi sukupolvi  Star Trek: The Next Generation  Robin Lefler   1991–1994  Rakkaat siskot  Sisters  Reed Halsey  32 jaksoa 1996  Norma Jean & Marilyn  Norma Jean & Marilyn  Norma Jean Dougherty  Televisioelokuva 2012  Missing  Missing  Becca Winstone  10 jaksoa 2017  Twin Peaks  Twin Peaks  Beverly Paige  4 jaksoa Berlin Station  Berlin Station  BB Yates  9 jaksoa

 Lähteet 

 Aiheesta muualla 




Luokka:Yhdysvaltalaiset näyttelijät
Luokka:Vuonna 1968 syntyneet
Luokka:Elävät henkilöt